open-index/open-wikipedia-markdown huggingface dataset:
Σίλβιος Α΄ Νίμροντ της Βυρτεμβέργης-Ελς

Ο **Σίλβιος Α΄ Νίμροντ**, γερμ. Silvius I Nimrod (2 Μαΐου 1622 - 24 Απριλίου 1664) από τον Οίκο της Βυρτεμβέργης ήταν δούκας της Βυρτεμβέργης-Ελς (1635-1664).

## Βιογραφία
Ήταν ο πρωτότοκος γιος του Ιουλίου-Φρειδερίκου, δούκα της Βυρτεμβέργης-Βάιλτινγκεν και της Άννας Σαβίνας, κόρης του Ιωάννη Β΄ δούκα του Σλέσβιχ-Χόλσταϊν-Σόντερμπουργκ.

Το 1664 απεβίωσε στο Μπρήζε της Σιλεσίας (Πολωνικά: Μπζεζίνκα) σε ηλικία 42 ετών και τον διαδέχθηκε ο πρωτότοκος γιος του Σίλβιος Β΄ Φρειδερίκος.

## Οικογένεια
Νυμφεύτηκε το 1647 την Ελισάβετ-Μαρία των Ποντέμπραντυ, κόρη και κληρονόμο του Καρόλου-Φρειδερίκου δούκα του Μύνστερμπεργκ-Ελς και είχε τέκνα:
* Κάρολος-Φερδινάνδος 1650-1669.
* Σίλβιος Β΄ Φρειδερίκος 1651-1697, δούκας της Βυρτεμβέργης-Ελς.
* Χριστιανός-Ούλριχ Α΄ 1652-1704, δούκας της Βυρτεμβέργης-Ελς.
* Ιούλιος-Ζίγκμουντ 1653-1684, δούκας της Βυρτεμβέργης-Γιούλιουσμπουργκ.

## Πρόγονοι

## Πηγές
* Harald Schukraft: 4.3.1 Silvius Nimrod, in: Sönke Lorenz, Dieter Mertens, Volker Press (eds.): Das Haus Württemberg. Ein biographisches Lexikon, Kohlhammer, Stuttgart, 1997, ISBN 3-17-013605-4, p. 205-206
* Martin Feist: Sylvius Nimrod, Herzog von Oels, in: Zeitschrift für Geschichte und Altertum Schlesiens, issue 52, 1918, pp. 85–102



Κατηγορία:Οίκος της Βυρτεμβέργης
Μπέι Σίτι

Το **Μπέι Σίτι** είναι μια πόλη στο Bay County, Μίσιγκαν, που βρίσκεται κοντά στη βάση του όρμου Saginaw στη λίμνη Χιούρον. Από την απογραφή του 2010, ο πληθυσμός της πόλης φτάνει τους 34.932 κατοίκους και είναι η κύρια πόλη της Μητροπολιτικής Στατιστικής Περιοχής Μπέι Σίτι. Η πόλη μαζί με τα κοντινά Μίντλαντ και Σάγκινο, αποτελούν τις τρεις μεγαλύτερες πόλεις του κεντρικού Μίσιγκαν, όπου πρόσφατα ονομάστηκε Great Lakes Bay Region.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μίσιγκαν
Κατηγορία:Έδρες κομητειών του Μίσιγκαν
Σίλβιος Β΄ Φρειδερίκος της Βυρτεμβέργης-Ελς

Ο **Σίλβιος Β΄ Φρειδερίκος**, γερμ. Silvius II Friedrich (21 Φεβρυαρίου 1651 – 3 Ιουνίου 1697) από τον Οίκο της Βυρτεμβέργης ήταν δούκας της Βυρτεμβέργης-Ελς (1664-1697).

## Βιογραφία
Ήταν ο πρωτότοκος γιος του Σίλβιου Α΄ Νίμροτ δούκα της Βυρτεμβέργης-Ελς και της Ελισάβετ-Μαρίας των Ποντιέμπραντυ, κόρης και κληρονόμου του Καρόλου-Φρειδερίκου δούκα του Μύνστερμπερκ-Ελς.

Το 1697 απεβίωσε στο Ελς (Πολωνικά:Ολεσνίτσα) σε ηλικία 46 ετών, άτεκνος και τον διαδέχθηκε ο επόμενος αδελφός του Χριστιανός-Ούλριχ Α΄.

## Οικογένεια
Νυμφεύτηκε το 1672 τη 2η εξαδέλφη του Ελεονώρα-Καρλόττα, κόρη του Γεωργίου Β΄ δούκα της Βυρτεμβέργης-Μονμπελιάρ· δεν απέκτησαν απογόνους.

## Πρόγονοι

## Πηγές
* Michael Morgenbesser and Karl Adolf Menzel: Geschichte Schlesiens, p. 317
* Sönke Lorenz (ed.): Das Haus Württemberg. Ein biographisches Lexikon, Kohlhammer, Stuttgart, 1997, ISBN 3-17-013605-4, p. 207

## Παραπομπές


Κατηγορία:Οίκος της Βυρτεμβέργης
Ιούλιος Ζίγκμουντ της Βυρτεμβέργης-Γιούλιουσμπουργκ

Ο **Ιούλιος Ζίγκμουντ**, γερμ. Julius Siegmund (18 Αυγούστου 1653 - 15 Οκτωβρίου 1684) από τον Οίκο της Βυρτεμβέργης ήταν δούκας της Βυρτεμβέργης-Γιούλιουσμπουργκ (1664-1684).

## Βιογραφία
Ήταν ο τρίτος γιος του Σίλβιου Α΄ Νίμροντ, δούκα της Βυρτεμβέργης-Ελς και της Ελισάβετ-Μαρίας των Ποντιέμπραντυ, κόρης του Καρόλου-Φρειδερίκου δούκα του Μύνστερμπεργκ-Ελς.

Το 1684 απεβίωσε στο Γιούλιουσμπουργκ (Πολωνικά: Ντομπροσύτσε) σε ηλικία 31 ετών και τον διαδέχθηκε ο μόνος γιος του Κάρολος.

## Οικογένεια
Νυμφεύτηκε το 1677 την Άννα-Σοφία, κόρη του Αδόλφου-Φρειδερίκου Α΄ δούκα του Μεκλεμβούργου και είχε τέκνο:
* Κάρολος 1682-1745, δούκας της Βυρτεμβέργης-Μπέρνστατ.
* Μαρία-Σοφία 1678-1681 απεβ. 3 ετών, Λεοπόλδος-Φρειδερίκος 1680-1681 απεβ. 1 έτους.

## Πρόγονοι

## Εξωτερικές Πηγές
* Friedrich Schiller: ''Geschichte von Württemberg bis zum Jahr 1740'', p. 229
* Michael Morgenbesser and Karl Adolf Menzel: ''Geschichte Schlesiens'', p. 284 ff

## Παραπομπές


Κατηγορία:Οίκος της Βυρτεμβέργης
Κάρολος της Βυρτεμβέργης-Μπέρνστατ

Ο **Κάρολος**, γερμ. Karl (11 Μαρτίου 1682 - 8 Φεβρουαρίου 1745) από τον Οίκο της Βυρτεμβέργης ήταν δούκας της Βυρτεμβέργης-Μπέρνστατ (1684-1745).

## Βιογραφία
Ήταν ο μόνος γιος του Ιουλίου-Ζήγκμουντ δούκα της Βυρτεμβέργης-Γιούλιουσμπερκ και της Άννας-Σοφίας, κόρης του Αδόλφου-Φρειδερίκου Α΄ δούκα του Μεκλεμβούργου(-Σβερίν).

Το 1745 απεβίωσε στο Μπέρνστατ αν ντερ Βάιντε (Πολωνικά:Μπιερούτουφ) σε ηλικία 63 ετών, άτεκνος. Τον διαδέχθηκε ο γιος του εξαδέλφου του Κάρολος-Χριστιανός-Έρντμαν δούκας της Βυρτεμβέργης-Ελς, έτσι επανενώθηκε η επικράτεια.

## Οικογένεια
Νυμφεύτηκε το 1703 τη Βιλελμίνη-Λουίζα των Βέττιν, κόρη του Βερνάρδου Α΄ δούκα της Σαξονίας-Μάινινγκεν· δεν απέκτησαν απογόνους.

## Πρόγονοι

## Παραπομπές


## Πηγές
* L. Wiesner: Zur Geschichte der Herzöge von Oels, Würtembergischer Linie, namentlich Carl Friedrichs von Oels und Carls von Bernstadt, in: Zeitschrift des Vereins für Geschichte und Alterthum Schlesiens, pp. 170–178, in particular p. 175–176 (Online)
* Öls, in: Johann Samuel Ersch and Johann Gottfried Gruber: Allgemeine Encyclopädie der Wissenschaften und Künste, section 3, part 1, p 400-405, in particular p. 404 (Online)

Κατηγορία:Οίκος της Βυρτεμβέργης
Χριστιανός Ούλριχ Α΄ της Βυρτεμβέργης-Ελς

Ο **Χριστιανός-Ούλριχ Α΄**, γερμ. Christian-Ulrich I (9 Απριλίου 1652 - 5 Απριλίου 1704) από τον Οίκο της Βυρτεμβέργης ήταν δούκας της Βυρτεμβέργης-Μπέρνστατ (1669-1997) και μετά της Βυρτεμβέργης-Ελς (1697-1704).

## Βιογραφία
Ήταν ο δευτερότοκος γιος του Σίλβιου Α΄ Νίμροτ δούκα της Βυρτεμβέργης-Ελς και της Ελισάβετ-Μαρίας των Ποντιέμπραντυ, κόρης του Καρόλου-Φρειδερίκου δούκα του Μύνστερμπεργκ-Ελς.

Το 1704 απεβίωσε στο κάστρο Ελς σε ηλικία 52 ετών και τον διαδέχθηκε ο πρωτότοκος γιος του Κάρολος-Φρειδερίκος Β΄.

## Οικογένεια
Νυμφεύτηκε πρώτα το 1672 την Άννα Ελισάβετ, κόρη του Χριστιανού Β΄ πρίγκιπα του Άνχαλτ-Μπέρνμπουρκ και είχε τέκνα:
* Λουίζα Ελισάβετ 1673-1736, παντρεύτηκε τον Φίλιππο των Βέττιν δούκα της Σαξονίας-Μέρσεμπουργκ-Λάουχστετ.
* Σοφία Αγγελική 1677-1700, παντρεύτηκε τον Φρειδερίκο Ερρίκο των Βέττιν δούκα της Σαξονίας-Τσάιτς-Πέγκαου-Νόιστατ.
* Λεοπόλδος-Βίκτωρ 1675-1676 απεβ. 1 έτους, Ελεονώρα Αμένα 1678-1679 αεβ. 1 έτους, Χριστιανός Ούλριχ 1674 απεβ. νήπιο, Φρειδερίκη-Χριστίνα 1676 απεβ. νήπιο, Θεοδοσία 1680 απεβ. νήπιο. 

Το 1680 απεβίωσε η Άννα-Ελισάβετ και έκανε το 1683 δεύτερο γάμο με τη Σίβυλλα-Μαρία, κόρη του Χριστιανού Α΄ δούκα της Σαξονίας-Μέρσεμπουργκ και είχε τέκνα:
* Κάρολος Φρειδερίκος Β΄ 1690-1761, δούκας της Βυρτεμβέργης-Ελς.
* Χριστιανός Ούλριχ Β΄ δούκας της Βυρτεμβέργης-Βίλχελμινενορτ.
* Χριστιανή-Μαρία 1685-1696 απεβ. 11 ετών, Χριστιανός Έρντμαν 1686-1689 απεβ. 3 ετών, Ελεονώρα Χέντβιχ 1687-1688 απεβ. 1έτους, Ουλρίκε Έρντμουτε 1689-1690 απεβ. 1 έτους, Ελισάβετ-Σίβυλλα 1693-1694 απεβ. 1 έτους. 

Το 1693 απεβίωσε η Σίβυλλα Μαρία και ο Χριστιανός Ούλριχ Α΄ έκανε τρίτο γάμο το 1695 με τη Σοφία Βιλελμίνη των Σίρκσενα, κόρη του Έννο Λουδοβίκο πρίγκιπα της Ανατολικής Φρισίας και είχε τέκνο:
* Αυγούστα Λουίζα 1698-1739, παντρεύτηκε τον Γεώργιο Αλβέρτο των Βέττιν κόμη του Μπάρμπυ, του κλάδου Σαξονίας-Βάισενφελς.

Το 1698 απεβίωσε η Σοφία Βιλελμίνη και έκανε τέταρτο γάμο με τη Σοφία, κόρη του Γουσταύου Αδόλφου δούκα του Μεκλεμβούργου-Γκύστροβ· δεν απέκτησε απογόνους.

## Πρόγονοι

## Πηγές
* Sönke Lorenz (ed.): Das Haus Württemberg. Ein biographisches Lexikon, Kohlhammer, Stuttgart 1997, p. 208–209, ISBN 3-17-013605-4

## Αναφορές σε πηγές


Κατηγορία:Οίκος της Βυρτεμβέργης
Τηλεοπτικό κανάλι

μικρογραφία|electronic program guide - digital television
Το **τηλεοπτικό κανάλι** είναι μια συχνότητα εκπομπής ή εικονικός αριθμός μέσω του οποίου διανέμεται ένας τηλεοπτικός σταθμός ή τηλεοπτικό δίκτυο. Τα κανάλια ενδέχεται να μοιράζονται από πολλούς διαφορετικούς τηλεοπτικούς σταθμούς ή από καλωδιακά κανάλια, ανάλογα με την τοποθεσία και τον πάροχο υπηρεσιών.

## Άλλες έννοιες
Συνήθως, ο όρος «τηλεοπτικό κανάλι» χρησιμοποιείται για να αναφέρεται είτε σε επίγειο τηλεοπτικό σταθμό είτε σε αντίστοιχο καλωδιακό / δορυφορικό.

## Εξωτερικοί σύνδεσμοι
* What ever happened to Channel 1? 

Κατηγορία:Ορολογία τηλεόρασης
Κατηγορία:Τηλεπικοινωνίες
Κατηγορία:Τηλεοπτικοί σταθμοί
Κάρολος Φρειδερίκος Β΄ της Βυρτεμβέργης-Ελς

Ο **Κάρολος-Φρειδερίκος Β΄**, γερμ. Karl-Friedrich II (7 Φεβρουαρίου 1690 - 14 Δεκεμβρίου 1761) από τον Οίκο της Βυρτεμβέργης ήταν δούκας της Βυρτεμβέργης-Ελς (1704-1744).

## Βιογραφία
Ήταν ο πρωτότοκος γιος του Χριστιανού-Ούλριχ Α΄ δούκα της Βυρτεμβέργης-Ελς και της Σίβυλλας-Μαρίας των Βέττιν, κόρης του Χριστιανού Α΄ δούκα της Σαξονίας-Μέρσεμπουργκ.

Το 1761 απεβίωσε στο Ελς (Πολωνικά: Ολεσνίτσα) σε ηλικία 71 ετών, άτεκνος και τον διαδέχθηκε ο νεότερος ανιψιός του Κάρολος-Χριστιανός-Έρντμαν.

## Οικογένεια
Νυμφεύτηκε το 1709 τη Σίβυλλα-Καρλόττα, κόρη του Φρειδερίκου-Φερδινάνδου δούκα της Βυρτεμβέργης-Βάιλτινγκεν, γιου του Μάνφρετ Α΄ (γιου του Ιουλίου-Φρειδερίκου). Δεν απέκτησαν απογόνους.

## Πρόγονοι

## Πηγές
* Johann Christian Benjamin Regehly: ''Geschichte und Beschreibung von Carlsruhe in Oberschlesien'', p. 30
* Karl Friedrich Pauli: ''Allgemeine preussische staats-geschichte, samt aller dazu gehörigen ...'', p. 562
* Carl Pfaff: ''Fürstenhaus und Land Württemberg ...'', p. 141

## Παραπομπές


Κατηγορία:Οίκος της Βυρτεμβέργης
Κατηγορία:Αποδέκτες του Τάγματος του Λευκού Αετού (Πολωνία)
Αρχιδούκισσα Μαρία Ιωσηφίνα της Αυστρίας

Η **Μαρία Ιωσηφίνα της Αυστρίας** (*Maria Josepha von Österreich*, 19 Μαρτίου 1751 – 15 Οκτωβρίου 1767) ήταν κόρη του Φραγκίσκου Α΄ και της Μαρίας Θηρεσίας της Αυστρίας. Πέθανε από ευλογιά στην ηλικία των 16 ετών και θάφτηκε στην Αυτοκρατορική Κρύπτη της Βιέννης της Αυστρίας.

## Βιογραφία

Η *Μαρία Ιωσηφίνα Γαβριηλία Ιωάννα Αντωνία Άννα* γεννήθηκε στη Βιέννη στις 19 Μαρτίου του 1751. Η Μαρία Ιωσηφίνα ήταν το δωδέκατο παιδί και η ένατη (έκτη επιζήσασα) κόρη του Φραγκίσκου Α΄ της Αγίας Ρωμαϊκής Αυτοκρατορίας και της Μαρίας Θηρεσίας.

Μετά το θάνατο της νύφης της Ισαβέλλας της Πάρμας, η Ιωσηφίνα ήταν η πιο σημαντική γυναίκα της Αυλής μετά τη μητέρα της, Μαρία Θηρεσία, και την αδελφή της Μαρία Αμαλία Έχασε τη θέση αυτή τον Μάιο του 1767, όταν ο μεγάλος αδελφός της, Ιωσήφ παντρεύτηκε μια δεύτερη ξαδέρφη, τη Μαρία Ιωσηφίνα της Βαυαρίας.

Η αυτοκράτειρα Μαρία Θηρεσία ήθελε να παντρέψει την τέταρτη μεγαλύτερη κόρη της, την Μαρία Αμαλία, με τον Φερδινάνδο της Σικελίας και της Νάπολης για πολιτικούς λόγους. Αφού ο πατέρας του Φερδινάνδου, Κάρολος Γ΄ της Ισπανίας, διαμαρτυρήθηκε για την πενταετή διαφορά ηλικίας, η Μαρία Ιωσηφίνα, ως η επόμενη μεγαλύτερη κόρη, έμεινε η προφανής υποψήφια για νύφη του Φερδινάνδου. Η ίδια και ο Φερδινάνδος ήταν συνομήλικοι, ενώ η Μαρία Ιωσηφίνα θεωρήθηκε "*απολαυστικά όμορφη και φιλική*", και η αγαπημένη του αδελφού της Ιωσήφ.

Η Μαρία Ιωσηφίνα φοβόταν ότι θα πεθάνει από ευλογιά από το θάνατο της μεγαλύτερης αδελφής της Ιωάννας Γαβριέλλας το 1762. Οι φόβοι της πραγματοποιήθηκαν όταν πέθανε από την ευλογιά την ίδια μέρα που έφευγε από τη Βιέννη για να παντρευτεί τον Φερδινάνδο. Η λαϊκή πεποίθηση υποστηρίζει ότι κόλλησε ευλογιά γιατί η μητέρα της, Μαρία Θηρεσία, επέμενε να προσευχηθεί στον ακατάλληλα σφραγισμένο τάφο της νύφης της, Μαρίας Ιωσηφίνας της Βαυαρίας (που είχε πεθάνει πρόσφατα από την ασθένεια) καθώς είχαν το ίδιο όνομα. Ωστόσο, το εξάνθημα εμφανίστηκε δύο ημέρες μετά την επίσκεψη της Ιωσηφίνας στον τάφο και υπάρχει μια περίοδος περίπου μιας εβδομάδας μετά την αρχική μόλυνση προτού εμφανιστούν συμπτώματα της ασθένειας. Ως εκ τούτου, η Αρχιδούκισσα πρέπει να είχε μολυνθεί πριν επισκεφθεί το θησαυροφυλάκιο.

Είναι θαμμένη στην Αυτοκρατορική Κρύπτη της Βιέννης. Μετά το θάνατό της, η αδερφή της Μαρία Καρολίνα δόθηκε ως νύφη στο Βασιλιά της Νάπολης στη θέση της.

## Πρόγονοι





## Παραπομπές


Κατηγορία:Οίκος της Λωρραίνης
Κατηγορία:Πριγκίπισσες της Αυστρίας
Χριστιανός Ούλριχ Β΄ της Βυρτεμβέργης-Βιλχελμίνενορτ

Ο **Χριστιανός Ούλριχ Β΄**, γερμ. Christian Ulrich II (27 Ιανουαρίου 1691 - 7 Φεβρουαρίου 1734) από τον Οίκο της Βυρτεμβέργης ήταν δούκας της Βυρτεμβέργης-Βιλχελμίνενορτ (1704-1734).

## Βιογραφία
Ήταν ο δευτερότοκος γιος του Χριστιανού Ούλριχ Α΄, δούκα της Βυρτεμβέργης-Ελς και της Σίβυλλας Μαρίας των Βέττιν, κόρης του Χριστιανού Α΄, δούκα της Σαξονίας-Μέρσεμπουργκ.

Το 1734 απεβίωσε στη Στουτγκάρδη σε ηλικία 43 ετών και τον διαδέχθηκε ο μόνος γιος του Κάρολος Χριστιανός Έρντμαν.

## Οικογένεια
Νυμφεύτηκε το 1711 τη Φιλιππίνα-Καρλόττα, κόρη του Έρντμαν, κόμη του Ρέντερν-Κράπιτς και είχε τέκνα:
* Ουλρίκε-Λουίζα 1715-1748, βοηθός ηγουμένη στο αββαείο του Γκάντερσχαϊμ.
* Κάρολος-Χριστανός-Έρντμαν, δούκας της Βυρτεμβέργης-Ελς.

## Πρόγονοι

## Παραπομπές


## Πηγές
* Johann Christian Benjamin Regehly: ''Geschichte und Beschreibung von Carlsruhe in Oberschlesien'', p. 31
* August B. Michaelis: ''Einleitung zu einer volständigen Geschichte der Chur- und Fürstlichen Häuser ...'', p. 463

## Εξωτερικοί σύνδεσμοι
* 

Κατηγορία:Οίκος της Βυρτεμβέργης
Κάρολος Χριστιανός Έρντμαν της Βυρτεμβέργης-Ελς

Ο **Κάρολος-Χριστιανός-Έρντμαν**, γερμ. Charles-Christian-Erdmann (26 Οκτωβρίου 1716 - 14 Δεκεμβρίου 1792) από τον Οίκο της Βυρτεμβέργης ήταν δούκας της Βυρτεμβέργης-Ελς (1744-92) και δούκας της Βυρτεμβέργης-Μπέρνστατ (1745-92).

## Βιογραφία
Ήταν ο μόνος γιος του Χριστιανού-Ούλριχ Β΄ δούκα της Βυρτεμβέργης-Βίλχελμινενορτ και της Φιλιππίνας-Καρλόττας, κόρης του Έρντμαν κόμη του Ρέντερν-Κράππιτς.

Το 1744 διαδέχθηκε τον πατέρα του ως δούκας της Βυρτεμβέργης-Ελς και το 1745 τον άτεκνο θείο του Κάρολο δούκα της Βυρτεμβέργης-Μπέρνστατ.

Το 1792 απεβίωσε στο Ελς (Πολωνικά: Λεγκνίτσα) σε ηλικία 76 ετών. Δεν είχε άρρενες απογόνους· ήταν ο τελευταίος του κλάδου του και το Ελς περιήλθε στον σύζυγο της κόρης του.

## Οικογένεια
Νυμφεύτηκε και είχε τέκνο:
* Φρειδερίκη-Σοφία-Καρλόττα-Αυγούστα 1751-1789, παντρεύτηκε τον Φρειδερίκο-Αύγουστο των Γουέλφων πρίγκιπα του Μπράουνσβαϊγκ-Βόλφενμπυτελ. Ο Φρειδερίκος-Αύγουστος το 1792 διαδέχθηκε τον πεθερό του ως δούκας του Ελς. Δεν απέκτησε τέκνα και τον διαδέχθηκε ο ανιψιός του Φρειδερίκος-Γουλιέλμος δούκας του Μπράουνσβαϊγκ-Βόλφενμπυτελ.

## Πρόγονοι

## Πηγές
* Klaus Graf: 3.1.1 Heinrich, in: Sönke Lorenz, Dieter Mertens, Volker Press (eds.): Das Haus Württemberg. Ein biographisches Lexikon, Kohlhammer, Stuttgart 1997, ISBN 3-17-013605-4, pp. 123–124

## Παραπομπές


Κατηγορία:Οίκος της Βυρτεμβέργης
Ντάβιντε Ζαπακόστα

O **Ντάβιντε Ζαπακόστα** (*Davide Zappacosta*, 11 Ιουνίου 1992) είναι Ιταλός ποδοσφαιριστής που αγωνίζεται ως αμυντικός στην Αταλάντα και στην Εθνική Ιταλίας.

## Καριέρα
Η καριέρα του ξεκίνησε το 2010 στην Ίσολα Λίρι και στη συνέχεια αγωνίστηκε σε διάφορες ιταλικές ομάδες. Το καλοκαίρι του 2015 υπέγραψε στην Τορίνο, όπου έμεινε για δύο χρόνια. Από τον Αύγουστο του 2017 είναι παίκτης της Τσέλσι, με την οποία κατέκτησε ένα Γιουρόπα Λιγκ (2019). Τον Αύγουστο του 2019 παραχωρήθηκε δανεικός στη Ρόμα.

Στην εθνική ομάδα αγωνίστηκε για πρώτη φορά το 2016, στον αγώνα με το Λιχτενστάιν για τα προκριματικά του Μουντιάλ του 2018.

## Παραπομπές


Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές ΑΣ Αβελλίνο 1912
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές Πρέμιερ Λιγκ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ρόμα
Κατηγορία:Παίκτες νικητές ΟΥΕΦΑ Γιουρόπα Λιγκ
Κορράδος Α΄ της Βυρτεμβέργης

O **Κορράδος Α΄**, γερμ. Conrad I (απεβ. 1110) από τον Οίκο της Βυρτεμβέργης ήταν κόμης της Βυρτεμβέργης (πριν το 1081 - 1110). Έγινε ο πρώτος που εξουσίασε το κάστρο Βίρτεμμπερκ και θεωρείται ο γενάρχης του Οίκου.

## Βιογραφία
Ήταν γιος του ευγενούς φον Μπόιτελσμπαχ και πιθανώς απόγονος του Κορράδου Α΄ των Σαλίων δούκα της Καρινθίας. Ο αδελφός του Μπρούνο φον Μπόιτελσμπαχ (1105-1120) ήταν βοηθός ηγούμενος (prior) στο αββαείο του Χίρσαου.

Περί το 1083 έκτισε το κάστρο Βίρτεμμπερκ, πλησίον της Στουτγάρδης. Εγκαταστάθηκε εκεί και ονόμασε τον εαυτό του από το κάστρο. Το 1089-92 οι Κούνο και Λιούτολτ κόμητες φον Άχαμ υπέγραψαν Συμφωνία στο Μπέμπφλινγκερ με τον Βέρνερ κόμη φον Γκρύνινγκεν και ο Κορράδος Α΄ υπέγραψε ως μάρτυρας με τον νέο του όνομα. Το 1092 στο Ουλμ υπέγραψε ως μάρτυρας για τη μεταφορά ιδιοκτησίας στο αββαείο του Άλλερχαϊλινγκεν, κοντά στο Σάφχαουζεν. Αυτές είναι οι πρώτες φορές που αναφέρεται σε πλήρες έγγραφο. Και στις δύο περιπτώσεις εμφανίζεται στενά συνδεδεμένος με εχθρoύς του Ερρίκου Δ΄ της Γερμανίας.

Ζήτησε τον καθαγιασμό του παρεκκλησίου του κάστρου του από τον επίσκοπο της Βορμς, εχθρό του Ερρίκου Δ΄ και όχι από τον επίσκοπο της Κωνσταντίας, στην περιοχή του οποίου ήταν το κάστρο. Η ενίσχυση με δωρεές που έκανε το 1080-87 στο αββαείο του Χίρσαου, φαίνεται στη Βίβλο Δωρεών της μονής, όπου αναφέρεται ως "ισχυρός άνδρας μεταξύ των Σουαβών".

Τον διαδέχθηκε ο γιος της αδελφής του Λούιτγκαρτ, ο Κορράδος Β΄ των Βέρινγκεν. Αυτός νυμφεύτηκε τη Χάντελβιχ και είχε τέκνα τον Λουδοβίκο Α΄ κόμη της Βυρτεμβέργης και τον Έμιχο.

## Οικογένεια
Νυμφεύτηκε τη Βέρντρουτ.

## Πηγές
* Klaus Graf: 3.1.1 Heinrich, in: Sönke Lorenz, Dieter Mertens, Volker Press (eds.): Das Haus Württemberg. Ein biographisches Lexikon, Kohlhammer, Stuttgart 1997, ISBN 3-17-013605-4, pp. 123–124

## Παραπομπές


Κατηγορία:Οίκος της Βυρτεμβέργης
Λουδοβίκος Γ΄ κόμης της Βυρτεμβέργης

Ο **Λουδοβίκος Γ΄**, γερμ. Ludwig III (1166 - 1241) από τον Οίκο της Βυρτεμβέργης ήταν κόμης της Βυρτεμβέργης.

## Βιογραφία
Ήταν ο δευτερότοκος γιος του Λουδοβίκου Β΄ κόμη της Βυρτεμβέργης και της της Βίλλιμπιρκ, κόρης του Χάρτμαν Γ΄ κόμη του Κίρχμπερκ.

Το 1194 έλαβε μέρος στην εκστρατεία τού Ερρίκου ΣΤ΄ των Χοενστάουφεν εναντίον της Σικελίας.

Αναφέρεται, όπως και ο μεγαλύτερος αδελφός του Χάρτμαν, ως κόμης της Βυρτεμβέργης σε έγγραφα του Όθωνα Δ΄ των Γουέλφων της Γερμανίας, που βρέθηκαν στα ανάκτορά του στη Ρηνανία, τη Σουαβία και τη Φραγκονία ταυτόχρονα. Φαίνεται λοιπόν ότι οι δύο αδελφοί συνδιοικούσαν την κομητεία: ο ένας έμενε στη Βυρτεμβέργη και ο άλλος συνόδευε τον βασιλιά στα ταξίδια του στη Γερμανία και τη Βόρειο Ιταλία (Λομβαρδία).

Το 1209 ο Χάρτμαν συνόδευσε τον Όθωνα Δ΄ στην στέψη του στη Ρώμη.

## Οικογένεια
Νυμφεύτηκε μάλλον την κόρη του Αδαλβέρτου Γ΄ κόμη φον Ντίλλενμπουρκ.

## Πρόγονοι

## Πηγές
* Klaus Graf: 3.1.1 Heinrich, in: Sönke Lorenz, Dieter Mertens, Volker Press (eds.): Das Haus Württemberg. Ein biographisches Lexikon, Kohlhammer, Stuttgart 1997, ISBN 3-17-013605-4, pp. 123–124

## Παραπομπές


Κατηγορία:Οίκος της Βυρτεμβέργης
Χάρτμαν της Βυρτεμβέργης

Ο **Χάρτμαν**, γερμ. Hartmann (1160 - 1240) από τον Οίκο της Βυρτεμβέργης ήταν κόμης της Βυρτεμβέργης (1181-1236).

## Βιογραφία
Ήταν ο πρωτότοκος γιος του Λουδοβίκου Β΄ κόμη της Βυρτεμβέργης και της Βίλλιμπιρκ, κόρης του Χάρτμαν Γ΄ κόμη του Κίρχμπερκ.

Αναφέρεται ως κόμης της Βυρτεμβέργης μαζί με τον νεότερο αδελφό του Λουδοβίκο Γ΄ σε έγγραφα του βασιλιά της Γερμανίας ταυτόχρονα, έτσι φαίνεται πως διοικούσαν μαζί. Συνόδευσε τον Όθωνα Δ΄ των Γουέλφων στη στέψη του στη Ρώμη. Έγινε μάρτυρας επανειλημμένα σε έγγραφα που εξέδωσε ο βασιλιάς στη Βόρειο Ιταλία (Λομβαρδία).

Όταν τον Όθωνα Δ΄ διαδέχθηκε ο αντίπαλός του Φρειδερίκος Β΄ των Χοενστάουφεν, οι αδελφοί άλλαξαν συμμαχία και υποστήριξαν τον νέο βασιλιά. Το ίδιο έκαναν και με τον διάδοχό του Ερρίκο Ζ΄ της Γερμανίας.

## Οικογένεια
Νυμφεύτηκε περί το 1200 την κληρονόμο της κομητείας του Βέρινγκεν στην Άνω Σουαβία, έτσι απέκτησε τις γαίες Άλτσχαουζεν, Μπουρκ Αλτ-Βέρινγκεν και την κομητεία του Ανατολικού Άππαγκαουες. Ίσως γιος του να ήταν ο:
* Χέρμαν. Γιος του ήταν ο:
** Ούλριχ Α΄ κόμης της Βυρτεμβέργης.

## Πρόγονοι

## Παραπομπές


## Πηγές
* Klaus Graf: 3.1.1 Heinrich, in: Sönke Lorenz, Dieter Mertens, Volker Press (eds.): Das Haus Württemberg. Ein biographisches Lexikon, Kohlhammer, Stuttgart 1997, ISBN 3-17-013605-4, pp. 123–124

Κατηγορία:Οίκος της Βυρτεμβέργης
Ούλριχ Α΄ της Βυρτεμβέργης

Ο **Ούλριχ Α΄** ο *ευεργέτης*, γερμ. Ulrich I der stifter (1226 - 25 Φεβρουαρίου 1265) από τον Οίκο της Βυρτεμβέργης ήταν κόμης της Βυρτεμβέργης (1241-1265).

## Βιογραφία
Η σχέση του με τους προκατόχους του είναι αβέβαιη. Ο ιστορικός Χάνσμαρτιν Ντέκερ Χάουφ τον καλεί γιο του Χέρμαν της Βυρτεμβέργης και της Ίρμενγκαρτ του Ούλτεν. Ο Χέρμαν είναι μάλλον γιος του Χάρτμαν κόμη της Βυρτεμβέργης.

Η Στουτγάρδη δόθηκε ως προίκα της πρώτης συζύγου του από τον πατέρα της μάργραβο του Μπάντεν-Μπάντεν. Ο Ούλριχ Α΄απεβίωσε το 1265 σε ηλικία 39 ετών.

## Οικογένεια
Νυμφεύτηκε πρώτα τη Μέχτιλντ, κόρη του Χέρμαν Ε΄ μαργράβου του Μπάντεν-Μπάντεν και είχε τέκνο:
* Αγνή.
* Μέχτιλντ.
* Ούλριχ Β΄ π. 1254-1279, κόμης της Βυρτεμβέργης.

Έπειτα ο Ούλριχ Α΄ έκανε δεύτερο γάμο με την Αγνή των Πιαστ-Σιλεσίας-Λήγκνιτς (Πολωνικά: Λεγκνίτσα), κόρη του Μπολέσλαφ Β΄ δούκα του Βρότσλαφ και είχε τέκνο:
* Έμπερχαρντ Α΄ 1265-1325, κόμης της Βυρτεμβέργης.
* Ίρμενγκαρτ.

## Πρόγονοι

## Παραπομπές


## Πηγές
* Klaus Graf: 3.1.1 Heinrich, in: Sönke Lorenz, Dieter Mertens, Volker Press (eds.): Das Haus Württemberg. Ein biographisches Lexikon, Kohlhammer, Stuttgart 1997, ISBN 3-17-013605-4, pp. 123–124

## Εξωτερικοί σύνδεσμοι
* 

Κατηγορία:Οίκος της Βυρτεμβέργης
Λουδοβίκος Β΄ της Βυρτεμβέργης

Ο **Λουδοβίκος Β΄**, γερμ. Ludwig II (π. 1137 - 1181) από τον Οίκο της Βυρτεμβέργης ήταν κόμης της Βυρτεμβέργης (1158-1181).

## Βιογραφία
Το 1158 διαδέχθηκε τον Λουδοβίκο Α΄ των Βέρνινγκεν ως κόμης της Βυρτεμβέργης. Κυβέρνησε 23 έτη και το 1181 απεβίωσε σε ηλικία 44 ετών. Τον διαδέχθηκαν από κοινού οι δύο γιοί του Χάρτμαν και Λουδοβίκος Γ΄.

## Οικογένεια
Νυμφεύτηκε τη Βίλλιμπιρκ, κόρη του Χάρτμαν Γ΄ κόμη του Κίρχμπερκ και είχε τέκνα:
* Χάρτμαν 1160-1240, κόμης της Βυρτεμβέργης.
* Λουδοβίκος Γ΄ 1166-1241, κόμης της Βυρτεμβέργης.

## Πρόγονοι

## Πηγές
* Klaus Graf: 3.1.1 Heinrich, in: Sönke Lorenz, Dieter Mertens, Volker Press (eds.): Das Haus Württemberg. Ein biographisches Lexikon, Kohlhammer, Stuttgart 1997, ISBN 3-17-013605-4, pp. 123–124

## Παραπομπές


Κατηγορία:Οίκος της Βυρτεμβέργης
Télé-Québec

Το **Télé-Québec** (Société de télédiffusion du Québec) είναι δημόσιο τηλεοπτικός σταθμός του Κεμπέκ που μεταδίδει εκπαιδευτικά και πολιτιστικά προγράμματα. Ανοίκει στην κυβέρνηση του Κεμπέκ, τα κεντρικά γραφεία του βρίσκονται στο Μόντρεαλ και διαθέτει εννέα περιφερειακά παραρτήματα. Το Télé-Québec είναι μέτοχος του ARTV και μέλος της διοίκησης του TV5 Québec Canada. Το Télé-Québec είναι επίσης ο κύριος συνεργάτης του Savoir Média.

## Ιστορία
Η κυβέρνηση του Κεμπέκ δημιούργησε το «Radio-Québec» στις 22 Φεβρουαρίου 1968, με την ψήφιση ενός νόμου το 1945. Το νέο ίδρυμα μετεγκαταστάθηκε στους δρόμους Fullum και Sainte-Catherine. Το 1969, η κυβέρνηση δημιούργησε με νόμο την εταιρία ραδιοφωνικών και τηλεοπτικών εκπομπών του Κεμπέκ, η οποία διαχειριζόταν το Radio-Québec.

## Παραπομπές


## Εξωτερικοί σύνδεσμοι

* 

Κατηγορία:Καναδικοί τηλεοπτικοί σταθμοί
Διοργανώσεις Ε.Π.Σ. Ηλείας 2007–08

Για την περίοδο 2007-08, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλητής αναδείχθηκε ο Α.Ο Κάστρου ο οποίος  κέρδισε την άνοδο για την Δ εθνική.

## Πρωτάθλημα

Η περίοδος 2007-08 ήταν η 39η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Α2 κατηγορία
* Β κατηγορία (2 όμιλοι)
* Γ κατηγορία (2 όμιλοι)

### Α κατηγορία
Στην Α κατηγορία μετείχαν 16 ομάδες.

ο Αλφειός Επιταλίου είχε πέντε μηδενισμούς.

### Α2 κατηγορία
Στην Α2 κατηγορία μετείχαν 17 ομάδες.

Μυρσιναϊκός και Πανωλενιακός είχαν ένα μηδενισμό και -3 βαθμούς.

### Β κατηγορία
Στην Β κατηγορία μετείχαν 28 ομάδες χωρισμένες σε δυο ομίλους.

#### 1ος όμιλος

ο Ωλενιακός είχε ένα μηδενισμό και -3 βαθμούς, ο Ενιππέας είχε δύο μηδενσιμούς, ο Πέλοπας Πύργου και Η Ανατολή Κολιρίου είχαν ένα μηδενισμό και -1 βαθμό.

#### 2ος όμιλος

η Αναγέννηση Παλαιοχωρίου είχε ένα μηδενισμό και -1 βαθμό.

### Γ κατηγορία
Στην Γ κατηγορία μετείχαν 26 ομάδες χωρισμένες σε 2 ομίλους.

#### 1ος όμιλος

η Κόκκινη Θύελλα ξεκίνησε με -1 βαθμό, ο Ολυμπιακός Πύργου ξεκίνησε με -2 βαθμούς, ο Απόλλων Ν. Φιγαλείας είχε δύο μηδενισμούς και -7 βαθμούς, ο Α.Ο Νεοχωρίου είχε 3 μηδενισμούς και -11 βαθμούς, ο Κεραυνός Καλλικώμου αποβλήθηκε από το πρωτάθλημα.

#### 2ος όμιλος

Κένταυρος Σώστι-Ηρακλής Ρουπακίου-Δόξα Αγίας Μαύρας ξεκίνησαν με -3 βαθμούς, η Α.Ε Πηνείας ξεκίνησε με -1, Ελπίδα Βαρθολομιού-Αετός Κέντρου είχαν ένα μηδενισμό και -3 βαθμούς, ο Πήγασος Πρασίνου είχε δύο μηδενισμούς και -13 βαθμούς, ο Ιονικός Λυγιάς είχε δύο μηδενισμούς, ο Ηρακλής  Ρουπακίου αποβλήθηκε από το πρωτάθλημα.

## Κύπελλο Ηλείας
**Τελικός**

02 Απριλίου 2008 **Πανηλειακός - Α.Ο Κάστρο 1-0** - εθνικό γήπεδο Πύργου -

## Πρωτάθλημα
*https://web.archive.org/web/20170303123848/https://proini.news/sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 2007-2008
Κατηγορία:Εγχώρια ποδοσφαιρικά κύπελλα 2007-2008
Στέλλα Κομματά

Η **Στέλλα Κομματά**, γεννημένη το 1960, είναι πρώην διεθνής Ελληνίδα πρωταθλήτρια της καλαθοσφαίρισης αγωνιζόμενη στη θέση της σέντερ, και σήμερα προπονήτρια. 

## Αθλητική σταδιοδρομία
Στη Γερμανία, όπου είχε μεταναστεύσει η οικογένεια της, ασχολούνταν με την κολύμβηση κι επιλέχτηκε για την προεθνική ομάδα της Γερμανίας, αλλά δεν αγωνίστηκε επειδή ο πατέρας δεν ήθελε να πάρει τη γερμανική υπηκοότητα. Αργότερα η οικογένεια της επέστρεψε στην Ελλάδα και εγκαταστάθηκε στην Πάτρα, εκεί η Κομματά αρχικά ασχολήθηκε με τον στίβο στην Παναχαϊκή Γ.Ε. και τη σφαιροβολία ενώ αργότερα έπαιξε καλαθοσφαίριση και πρωτοστάτησε στην ίδρυση του αντίστοιχου τμήματος της Ε.Α. Πατρών.

Το 1979 πήγε στην Αθήνα για να σπουδάσει στη γυμναστική ακαδημία και γράφτηκε στον Σπόρτιγκ όπου έγινε αμέσως βασική. Με τον Σπόρτιγκ κατέκτησε 12 πρωταθλήματα Ελλάδας, το 1979, 1980, 1981, 1983, 1984, 1985, 1986, 1987, 1988, 1989, 1990, και το 1991. Με τον Σπόρτιγκ έπαιξε σε ένα φάιναλ φόρ του κυπέλου πρωταθλητριών, το 1991 όπου κατέκτησε την 3η θέση.

Το 1991 πήρε μεταγραφή για την Ακαδημία Ηλιούπολης έως το 1994 όπου σταμάτησε, παρόλα αυτά έπαιξε μία σεζόν ακόμα, το 2004, στην ΑΕΦ Περιστερίου όπου ήταν ταυτόχρονα και προπονήτρια.

Με την Εθνική Ελλάδος έχει αγωνιστεί σε 17 παιχνίδια, έχοντας σημειώσει συνολικά 85 πόντους, έχει επίσης παίξει σε επτά παιχνίδια με την εθνική νεανίδων και έχει σημειώσει συνολικά 62 πόντους.

## Προσωπική ζωή
Έχει τέσσερις αδελφούς όλοι καλαθοσφαιριστές, ο Γιάννης, ο Γιώργος, ο Κώστας και ο Προκόπης.  Είναι παντρεμένη με τον Δημήτρη Λούκα κι έχουν δύο παιδιά, επίσης καλαθοσφαιριστές, τον Βαγγέλη και τη Βασιλική.

## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες αθλητές της κολύμβησης
Κατηγορία:Ελληνίδες αθλήτριες της σφαιροβολίας
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες ΕΑ Πατρών
Κατηγορία:Καλαθοσφαιρίστριες Εθνικής Ελλάδας
Κατηγορία:Αθλητές στίβου της Παναχαϊκής
Κατηγορία:Καλαθοσφαιρίστριες Ακαδημίας Ηλιούπολης
Κατηγορία:Έλληνες γυμναστές
Κατηγορία:Καλαθοσφαιρίστριες της εθνικής Ελλάδος νεανίδων
Σκάνια

Η **Σκάνια** (εναλλακτική ορθογραφία: **Σκανία**, , προφορά: ) είναι η νοτιότερη επαρχία (*landskap*) της Σουηδίας. Εντός της Σκανίας, υπάρχουν 33 δήμοι που είναι αυτόνομοι εντός του Περιφερειακού Συμβουλίου της Σκανίας. Η μεγαλύτερη πόλη της Σκανίας είναι το Μάλμε, η οποία είναι η τρίτη μεγαλύτερη πόλη της Σουηδίας και η πέμπτη μεγαλύτερη της Σκανδιναβίας.

Στα βόρεια η Σκανία συνορεύει με τις επαρχίες Χάλαντ και Σμόλαντ, στα βορειοανατολικά συνορεύει με την επαρχία Μπλέκινγκε. Στα ανατολικά και βόρεια βρέχεται από τη Βαλτική Θάλασσα και στα δυτικά βρέχεται από το στενό του Έρεσουντ. Από το 2000 μια οδική και σιδηροδρομική γέφυρα, η γέφυρα του Έρεσουντ, συνδέει τη Σκανία με τη Δανία. Η Σκάνια αποτελεί μέρος της διακρατικής περιφέρειας Έρεσουντ.

Η απόσταση του βορειότερου από το νοτιότερο σημείο της Σκανίας είναι περίπου 130 χιλιόμετρα, ενώ η Σκανία καταλαμβάνει λιγότερο από το 3% της έκτασης της χώρας. Η επαρχία έχει πάνω από 1.360.000 κατοίκους αποτελώντας το 13% του πληθυσμού της χώρας. Με πάνω από 121 κατοίκους ανά τετραγωνικό χιλιόμετρο είναι η δεύτερη πιο πυκνοκατοικημένη επαρχία της Σουηδίας. 

Ιστορικά, η Σκανία αποτελούσε τμήμα του βασιλείου της Δανίας, μέχρι την υπογραφή της συνθήκης του Ρόσκιλε το 1658. Η Δανία ανέκτησε τον έλεγχο της Σκανίας κατά τη διάρκεια του Πολέμου της Σκανίας το 1676-79 και για σύντομο χρονικό διάστημα το 1711. Η Σκανία εντάχθηκε επίσημα στη Σουηδία το 1720.

## Δουκάτο
Από το 1772, οι Σουηδοί/ές Πρίγκιπες/ίσσες φέρουν τον τίτλο του/ης Δούκα/ισσας από διάφορες επαρχίες και είναι αποκλειστικά μόνο ονομαστικός τίτλος.
*Πρίγκιπας Κάρολος (1826–1859)
*Διάδοχος Πριγκίπισσα Λουίζα (1850–1859), η σύζυγος του προηγουμένου
*Πρίγκιπας Γουσταύος Αδόλφος (1882–1950)
*Διάδοχος Πριγκίπισσα Μαργαρίτα (1904–1920), 1η σύζυγος του προηγουμένου
*Διάδοχος Πριγκίπισσα Λουίζα (1923–1950), 2η σύζυγος του προηγουμένου
*Πρίγκιπας Όσκαρ (2016–σήμερα)

## Παραπομπές


Κατηγορία:Γεωγραφία της Σουηδίας
WKAQ-TV

Ο **WKAQ-TV**, εικονικό κανάλι 2 (κανάλι UHF 28), είναι τηλεοπτικός σταθμός που διαχειρίζεται η Telemundo, με άδεια και εξυπηρέτηση της τηλεοπτικής αγοράς του Σαν Χουάν στο Πουέρτο Ρίκο. Ο σταθμός ανήκει στην θυγατρική της NBCUniversal (η οποία αποτελεί τμήμα της Comcast) ως αδελφός σταθμός στη ναυαρχίδα του NBC, WNBC (η WNBC πραγματοποιεί ταυτόχρονη μετάδοση στο τρίτο ψηφιακό υποκανάλι της WKAQ) και στους άλλους σταθμούς της Telemundo, WNJU και WSCV. Ο WKAQ-TV διατηρεί στούντιο στο Σαν Χουάν του Πουέρτο Ρίκο και ο πομπός του βρίσκεται κοντά στον ορεινό όγκο Μπόσκε Εστατάλ ντε Καρίτε.

Ο WKAQ-TV λειτουργεί δορυφορικό σταθμό: το WORA-TV (κανάλι 5) στο Μαγιαγουές, ο οποίος αναμεταδίδει πάνω από το 95% του προγράμματος της WKAQ-TV βάσει συμφωνίας συνεργασίας για τη δυτική περιοχή του Πουέρτο Ρίκο. Ο σταθμός λειτουργούσε προηγουμένως ως WOLE-TV (κανάλι 12) στην Αγουαδίγια σαν δορυφορικός σταθμός. Ο σταθμός διαθέτει επίσης τρεις εγκαταστάσεις μεταφραστών χαμηλής ισχύος: W09AT στο Φαχάρδο, W28EH-D στο Αντχούντας και W28EQ-D στο Ουτάδο.

## Εξωτερικοί σύνδεσμοι
* 

Κατηγορία:Telemundo
Κατηγορία:Αμερικάνικοι τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1954
Ασκάρ Μάμιν

Ο **Ασκάρ Ουζακμπαϊούλι Μάμιν** (, γεννηθείς στις 23 Οκτωβρίου 1965) ήταν πρωθυπουργός του Καζακστάν από τις 21 Φεβρουαρίου 2019 έως την παραίτησή του στις 5 Ιανουαρίου 2022. Νωρίτερα ήταν ο πρόεδρος της Καζακστάν Τεμίρ Ζολί, της εθνικής σιδηροδρομικής εταιρείας του Καζακστάν. Διετέλεσε επίσης πρόεδρος της Ομοσπονδίας Χόκεϊ επί πάγου του Καζακστάν, θέση που ανέλαβε το 2008.

Διετέλεσε δήμαρχος της Αστανά (2006-2008) και υπουργός Μεταφορών και Επικοινωνιών στην κυβέρνηση του Καζακστάν (2005-2006). Ο Μάμιν είναι μέλος του κυβερνώντος πολιτικού κόμματος Νουρ Οτάν. 

## Πρώτα χρόνια και καριέρα
Ο Μάμιν αποφοίτησε από το Ινστιτούτο Πολιτικής Μηχανικής του Τσελίνογκραντ, στο Ρωσικό Πανεπιστήμιο Οικονομικών Πλεχάνοφ με ειδικότητες πολιτικού μηχανικού και οικονομίας. Ξεκίνησε την καριέρα του ως στέλεχος της εταιρείας "Τσελιντιαζστρόι". Διετέλεσε αναπληρωτής γενικός διευθυντής της Ένωσης Καινοτόμων Επιχειρήσεων του Καζακστάν. Από το 1996 έως το 2008, διετέλεσε α' αναπληρωτής δήμαρχος της Αστάνα, αντιπρόεδρος του υπουργείου Μεταφορών και Επικοινωνιών της Δημοκρατίας του Καζακστάν και α' υπουργός Βιομηχανίας και Εμπορίου της Δημοκρατίας του Καζακστάν.

## Πρωθυπουργός
Στις 21 Φεβρουαρίου 2019 διορίστηκε υπηρεσιακός πρωθυπουργός, θέση στην οποία διορίστηκε επίσημα στις 25 Φεβρουαρίου από τον πρόεδρο της χώρας. Ο διορισμός εγκρίθηκε από την Κάτω Βουλή την ίδια ημέρα.

Επαναδιορίστηκε πρωθυπουργός από τον πρόεδρο Τοκάγιεφ και εγκρίθηκε από το κοινοβούλιο στις 15 Ιανουαρίου 2021, μετά τις βουλευτικές εκλογές. Έναν χρόνο μετά, ξέσπασαν ταραχές με αφορμή την αύξηση στην τιμή του υγραερίου. Στον απόηχο των πολύνεκρων διαδηλώσεων, ο Μάμιν παραιτήθηκε στις 5 Ιανουαρίου 2022.

## Προσωπική ζωή
Ο Ασκάρ Μάμιν είναι παντρεμένος με την Αλτινάι Μάμινα. Το ζευγάρι έχει ένα γιο και μια κόρη: τον Ντανιγιάρ (γεννήθηκε το 1986) και την Ντινάρα (γεννήθηκε το 1991).

## Παραπομπές


Κατηγορία:Πρωθυπουργοί του Καζακστάν
Διοργανώσεις Ε.Π.Σ. Ηλείας 2008–09

Για την περίοδο 2008-09, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλητής μέσω των PLAY-OFF αναδείχθηκε ο Ξενοφώντας Κρεστένων ο οποίος κέρδισε την άνοδο για την Δ εθνική, ενώ στην κανονική διάρκεια πρώτη είχε τερματίσει η ομάδα της Δόξας Νέας Μανωλάδας.

## Πρωτάθλημα

Η περίοδος 2008-09 ήταν η 40η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Α2 κατηγορία
* Β κατηγορία (2 όμιλοι)
* Γ κατηγορία (2 όμιλοι)

### Α κατηγορία
Στην Α κατηγορία μετείχαν 16 ομάδες.

**PLAY-OFF** στα play-off συμμετείχαν οι τέσσερις πρώτες ομάδες. Πρωταθλητής Ηλείας αναδείχθηκε ο Ξενοφών Κρεστένων.

### Α2 Κατηγορία
Στην Α2 κατηγορία μετείχαν 16 ομάδες

### Β κατηγορία
Στην Β κατηγορία μετείχαν 29 ομάδες χωρισμένες σε δυο ομίλους.

#### 1ος όμιλος

ο Πανωλενιακός ξεκίνησε με -2 βαθμούς, η Πρόοδος Σαλμώνης είχε 3 μηδενισμούς -9 βαθμούς και αποβλήθηκε από το πρωτάθλημα, Νέδας Γιαννιτσοχωρίου και Θύελλα Πύργου είχαν ένα μηδενισμό.

#### 2ος όμιλος

η Ελπίδα Βαρθολομιού ξεκίνησε με -2 βαθμούς, ο Μυρσιναϊκός είχε 3 μηδενισμούς και -3 βαθμούς.

### Γ κατηγορία
Στην Γ κατηγορία μετείχαν 28 ομάδες χωρισμένες σε 2 ομίλους.

#### 1ος όμιλος

ο Κεραυνός Καλλικώμου ξεκίνησε με -6 βαθμούς, ο Α.Ο Νεοχωρίου με -4, Απόλλων Ν. Φιγαλείας-Ωλενιακός είχαν -2 βαθμούς, ο Κένταυρος Λάλα είχε 3 μηδενισμούς και -3 βαθμούς, ο Α.Ο Κουτσοχέρας αποχώρησε από το πρωτάθλημα.

#### 2ος όμιλος

Πήγασος Πρασίνου-Κένταυρος Καπελέτου ξεκίνησαν με -2 βαθμούς, ο Εθνικός Γερακίου είχε 5 μηδενισμούς, η Δόξα Αγίας Μαύρας είχε ένα μηδενισμό, ο Κένταυρος Καπελέτου αποβλήθηκε από το πρωτάθλημα.

## Κύπελλο Ηλείας
**Τελικός**

08 Απριλίου 2009 **[[Δάφνη Ανδραβίδας]] - [[Πανηλειακός Αθλητικός Όμιλος Πύργου|Πανηλειακός]] 1-0** - δημοτικό γήπεδο Γαστούνης -

## Πρωτάθλημα
*https://web.archive.org/web/20170303123848/https://proini.news/sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 2008-2009
Κατηγορία:Εγχώρια ποδοσφαιρικά κύπελλα 2008-2009
Διοργανώσεις Ε.Π.Σ. Ηλείας 1981–82

Για την περίοδο 1981-82, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλητής αναδείχθηκε ο '''Κόροιβος Κατσαρού''' ο οποίος κέρδισε μαζί με τον δευτεραθλητή Εθνικό Αμαλιάδας την άνοδο στο νεοσύστατο Εθνικό Ερασιτεχνικό πρωτάθλημα της περιόδου 1982-83.

## Πρωτάθλημα

Η περίοδος 1981-82 ήταν η 13η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία 
* Β κατηγορία (2 όμιλοι)
* Γ κατηγορία (4 όμιλοι)

### Α κατηγορία
Στην Α κατηγορία μετείχαν 19 ομάδες. 18 ομάδες από την Ηλεία και μια ομάδα από τη Ζάκυνθο.

### Β κατηγορίας
Στη Β κατηγορία μετείχαν 26 ομάδες χωρισμένες σε δυο ομίλους.

#### 1ος όμιλος

#### 2ος όμιλος

### Γ κατηγορία
Στην Γ κατηγορία μετείχαν 16 ομάδες χωρισμένες σε 4 ομίλους.

#### 1ος όμιλος

#### 2ος όμιλος

#### 3ος όμιλος

#### 4ος όμιλος

## Κύπελλο Ηλείας
### Τελικός

## Εξωτερικοί σύνδεσμοι
*https://web.archive.org/web/20180303230706/http://www.patrisnews.com/patris-sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1981-1982
Κατηγορία:Εγχώρια ποδοσφαιρικά κύπελλα 1981-1982
Ιδιόμορφος γαλαξίας

Ο **ιδιόμορφος γαλαξίας** είναι ένας γαλαξίας ασυνήθιστου μεγέθους, σχήματος ή σύνθεσης. Μεταξύ πέντε και δέκα τοις εκατό των γνωστών γαλαξιών χαρακτηρίζονται ως ιδιόμορφοι. Οι αστρονόμοι έχουν εντοπίσει δύο τύπους ιδιόμορφων γαλαξιών: τους αλληλεπιδρώντες γαλαξίες και τους ενεργούς γαλαξιακούς πυρήνες (ΕΓΠ).

Όταν δύο γαλαξίες έρχονται κοντά ο ένας στον άλλο, οι αμοιβαίες βαρυτικές δυνάμεις τους μπορεί να τους οδηγήσουν να αποκτήσουν πολύ ακανόνιστα σχήματα. Οι όροι «ιδιόμορφος γαλαξίας» και «αλληλεπιδρών γαλαξίας» έχουν πλέον γίνει συνώνυμοι, επειδή η πλειονότητα των ιδιόμορφων γαλαξιών αποδίδουν τις μορφές τους σε τέτοιες βαρυτικές δυνάμεις.

## Σχηματισμός
Οι επιστήμονες υποθέτουν ότι πολλοί ιδιόμορφοι γαλαξίες σχηματίζονται από τη σύγκρουση δύο ή περισσότερων γαλαξιών. Ως εκ τούτου, οι ιδιόμορφοι γαλαξίες τείνουν να φιλοξενούν πιο ενεργούς γαλαξιακούς πυρήνες από τους κανονικούς γαλαξίες, υποδεικνύοντας ότι περιέχουν υπερμεγέθεις μαύρες τρύπες. Πολλοί ιδιόμορφοι γαλαξίες παρουσιάζουν αστρικές εκρήξεις ή επεισόδια ταχέως σχηματισμού αστεριών, λόγω της συγχώνευσης των γαλαξιών. Οι περίοδοι ανεβασμένου σχηματισμού αστεριών και η φωτεινότητα που προκύπτει από τους ενεργούς γαλαξιακούς πυρήνες προκαλούν τους ιδιόμορφους γαλαξίες να είναι ελαφρώς πιο μπλε από τους άλλους γαλαξίες.

Η μελέτη των ιδιόμορφων γαλαξιών μπορεί να προσφέρει πληροφορίες για άλλους τύπους γαλαξιών παρέχοντας χρήσιμες πληροφορίες ως προς τον γαλαξιακό σχηματισμό και την εξέλιξη. Ο Αρπ χαρτογράφησε τους ιδιόμορφους γαλαξίες στον Άτλα των Ιδιόμορφων Γαλαξιών του 1966. Ο Αρπ δηλώνει ότι «οι ιδιομορφίες των γαλαξιών που απεικονίζονται σε αυτόν τον Άτλαντα αντιπροσωπεύουν διαταραχές, παραμορφώσεις και αλληλεπιδράσεις που θα μας επιτρέψουν να αναλύσουμε τη φύση των πραγματικών γαλαξιών που παρατηρούμε και οι οποίοι είναι πολύ απομακρυσμένοι για να πειραματιστούν απευθείας».

## Δείτε επίσης
* Άτλας των ιδιόμορφων γαλαξιών
* Ακανόνιστος γαλαξίας
* Αστρογόνος γαλαξίας

## Εξωτερικοί σύνδεσμοι
VGTRK

Η πανρωσική κρατική τηλεοπτική και ραδιοφωνική εταιρεία (ρωσικά: Всероссийская государственная телевизионная и радиовещательная компания, ВГТРК, **VGTRK**) είναι ρωσική κρατική ενιαία επιχείρηση που εκμεταλλεύεται μεγάλο αριθμό τηλεοπτικών και ραδιοφωνικών καναλιών σε 53 γλώσσες της Ρωσίας. Η εταιρεία ιδρύθηκε το 1990 και εδρεύει στη Μόσχα.

Η μετάδοση των Πανρωσικών τηλεοπτικών και ραδιοφωνικών σταθμών οργανώνεται από το Ομοσπονδιακό Κέντρο Διανομής Προγράμματος Τηλεόρασης / Ραδιοφώνου, που βρίσκεται στη Μόσχα, καθώς και μέσω των περιφερειακών κέντρων μετάδοσης του ρωσικού δικτύου τηλεοπτικής και ραδιοφωνικής μετάδοσης που αποτελούν το επίγειο δίκτυο μετάδοσης. Τα τηλεοπτικά και ραδιοφωνικά κανάλια της Μόσχας παραδίδονται στις περιφέρειες μέσω δορυφορικών και επίγειων επικοινωνιακών καναλιών.

Τα έσοδα της εταιρείας για το 2022 ανήλθαν σε 264 εκατομμύρια ευρώ.

## Παραπομπές


## Επίσημη ιστοσελίδα
* vgtrk.com 

Κατηγορία:Επιχειρήσεις της Ρωσίας
Κατηγορία:Μέσα Μαζικής Ενημέρωσης στη Ρωσία
Κατηγορία:Ειδησεογραφικά πρακτορεία
Κατηγορία:Επιχειρήσεις Μέσων Μαζικής Ενημέρωσης
Αστρονομία υπεριώδους ακτινοβολίας

Η **Αστρονομία υπεριώδους ακτινοβολίας** είναι η παρατήρηση της ηλεκτρομαγνητικής ακτινοβολίας σε υπεριώδη μήκη κύματος μεταξύ περίπου 10 και 320 νανομέτρων· τα βραχύτερα μήκη κύματος-φωτόνια υψηλής ενέργειας-μελετούνται από την αστρονομία ακτίνων Χ και την αστρονομία ακτίνων γ. Το υπεριώδες φως δεν είναι ορατό στο ανθρώπινο μάτι. Το φως σε αυτά τα μήκη κύματος απορροφάται από την ατμόσφαιρα της Γης, επομένως οι παρατηρήσεις σε αυτά τα μήκη κύματος πρέπει να πραγματοποιούνται από την ανώτερη ατμόσφαιρα ή από το διάστημα.

## Επισκόπηση
Οι μετρήσεις της υπεριώδους γραμμής φάσματος χρησιμοποιούνται για τη διάκριση της χημικής σύνθεσης, των πυκνοτήτων και των θερμοκρασιών του διαστρικού μέσου και της θερμοκρασίας και της σύνθεσης των καυτών νεαρών αστέρων. Οι παρατηρήσεις με υπεριώδη ακτινοβολία μπορούν επίσης να παρέχουν βασικές πληροφορίες σχετικά με την εξέλιξη των γαλαξιών.

Το υπεριώδες Σύμπαν φαίνεται εντελώς διαφορετικό από τα γνωστά άστρα και τους γαλαξίες που βλέπουν στο ορατό φως. Τα περισσότερα άστρα είναι βασικά σχετικά ψυχρά αντικείμενα που εκπέμπουν μεγάλο μέρος της ηλεκτρομαγνητικής τους ακτινοβολίας στο ορατό ή σχεδόν υπέρυθρο τμήμα του φάσματος. Η υπεριώδης ακτινοβολία είναι η υπογραφή των θερμότερων αντικειμένων, συνήθως στα πρώιμα και ύστερα στάδια της εξέλιξής τους. Στον ουρανό της Γης που παρατηρείται στο υπεριώδες φως, τα περισσότερα αστέρια θα ξεθώριαζαν στην προβολή. Κάποια πολύ νεαρά τεράστια αστέρια και μερικά πολύ παλιά αστέρια και γαλαξίες, που μεγαλώνουν θερμότερα και παράγουν ακτινοβολία υψηλότερης ενέργειας κοντά στη γέννηση ή το θάνατό τους, θα ήταν ορατά. Τα νέφη αερίων και σκόνης θα εμπόδιζαν την όραση σε πολλές κατευθύνσεις κατά μήκος του Γαλαξία.

Το διαστημικό τηλεσκόπιο Χαμπλ και το FUSE είναι τα πιο πρόσφατα μεγάλα διαστημικά τηλεσκόπια που βλέπουν το εγγύς και πολύ μακρινό φάσμα υπεριώδους ακτινοβολίας του ουρανού, αν και άλλα όργανα υπεριώδους ακτινοβολίας έχουν πετάξει πάνω σε ερευνητικούς πυραύλους και στο διαστημικό λεωφορείο.

Στον Τσαρλς Στιούαρτ Μπόυερ γενικά δίνονται τα εύσημα για την έναρξη αυτού του πεδίου.

## Παραπομπές


## Εξωτερικοί σύνδεσμοι

Κατηγορία:Κλάδοι της αστρονομίας
IPTV

Η **τηλεόραση Πρωτοκόλλου Διαδικτύου** είναι η παροχή περιεχομένου τηλεόρασης μέσω δικτύων πρωτοκόλλου διαδικτύου (IP). Πρόκειται για παραδοσιακές επίγειες, δορυφορικές και καλωδιακές τηλεοπτικές μορφές. Σε αντίθεση με τα ληφθέντα μέσα, η IPTV προσφέρει τη δυνατότητα συνεχούς ροής των πηγών μέσων. Ως αποτέλεσμα, ένα πρόγραμμα αναπαραγωγής πολυμέσων πελάτη μπορεί να αρχίσει να παίζει σχεδόν το περιεχόμενο (όπως ένα τηλεοπτικό κανάλι) σχεδόν αμέσως. Αυτό είναι γνωστό ως ροή μέσων (streaming media). Τα τελευταία χρόνια πολλές συλλήψεις έγιναν εξαιτίας του πειρατικού IPTV που μετέδιδαν κωδικοποιημένων δορυφορικών προγραμμάτων δωρεάν.

## Παραπομπές


## Εξωτερικοί σύνδεσμοι
* Ars Technica: An Introduction to IPTV
* Greek Live Channels IPTV – Όλα τα Ελληνικά Κανάλια OnLine Δωρεάν

Κατηγορία:Τεχνολογία ταινίας και βίντεο
Δήμος Τραγαίας Νάξου

Ο **Δήμος Τραγαίας** ήταν δήμος της *επαρχίας της* Νάξου, που συστάθηκε το 1835, την εποχή που γινόντουσαν οι πρώτες προσπάθειες οργάνωσης του νέου Ελληνικού Κράτους. Ονομάστηκε έτσι γιατί σε αυτόν υπάγονταν όλα τα χωριά που ήταν μέσα και γύρω από το *οροπέδιο της Τραγαίας* της κεντρικής Νάξου. *Πρωτεύουσα* του δήμου ήταν ο οικισμός του Χαλκείου. Καταργήθηκε το 1912, όταν λόγω της επέκτασης του Ελληνικού Κράτους, υπήρξε συνολική διοικητική αναδιοργάνωση. Μετά την κατάργηση, μέρος της διοικητικής ευθύνης του δήμου παραδόθηκε στην δημιουργηθείσα *κοινότητα της Τραγαίας*.

## Διοικητικές μεταβολές
* Ιδρύεται το 1835, με συνολικό πληθυσμό 2.164 κατοίκους και αποτελείται από τους οικισμούς Χαλκί (170 κατ.), Κεραμομετόχιο (205 κατ.), Καλόξυλο (306 κατ.), Μονή (146 κατ.), Κυνήδαρο (221 κατ.), Μονίτσια (67 κατ.), Τσουκαλοκουτσοχειράδος (182 κατ.), Ακαδήμους (117 κατ.), Βουρβουριά (152 κατ.), Δαμαλά (64 κατ.) και Δαμαριώνα (534 κατ.). Ήταν δήμος Β΄ τάξεως στον οποίο ορίστηκε το 1836 από τον βασιλιά Όθωνα δήμαρχος ο Βασίλειος Αναπλιώτης και εισπράκτωρ ο Ν.Ι.Βλυσίδης. Ορίστηκε ο δήμος της Τραγαίας έδρα Ειδηνοδικίου, το οποίο εξυπηρετούσε και τους δήμους της Απερανθίας και Κορωνίδας. Ειρηνοδίκης διορίστηκε ο Κ.Ι.Στεκούλης, που μέχρι τότε ήταν γραμματέας του Ειρηνοδικίου της Νάξου.
* Το 1840 έχουμε αναδιάταξη των Δήμων της *επαρχίας Νάξου* και οι 10 δήμοι συγχωνεύονται σε 7. Σε αυτή την αναδιάταξη ο οικισμός του Φιλοτίου αποσπάται από το δήμο Απειράνθου και προσαρτάται στο δήμο Τραγαίας. Επίσης ο οικισμός Τσουκαλοκουτσοχειράδος χωρίζεται στους οικισμούς Τσουκαλαριά και Κουτσοχεράδες.
* Το 1987, βάση της απογραφής του 1896, όπου το *[[Μετόχι Νάξου|Μετόχι]]* απογράφεται ξεχωριστά από το *Κεραμί* (προηγούμενα Κεραμομετόχιον) , αναγνωρίζεται σαν ξεχωριστός οικισμός και προσαρτάται στο Δήμο της Τραγαίας. Το ίδιο συμβαίνει και με τον οικισμό *[[Σίφωνες Νάξου|Σίφωνες]]*.
* Το 1912, αποφασίζεται οι οικισμοί που έχουν πάνω από 300 κατοίκους και σχολείο στοιχειώδους εκπαίδευσης, να αποτελέσουν αυτοτελείς κοινότητες. Έτσι οι «μεγάλοι» σε πληθυσμό δήμοι, όπως αυτός της Τραγαίας, καταργούνται και στη θέση τους έχουμε «μικρότερες» κοινότητες. Από την κατάργηση του δήμου προέκυψαν 5 κοινότητες:
*# της Τραγαίας με τους οικισμούς Χαλκείο, Ακάδημοι, Καλόξυλο, Κεραμί, Κουτσοχεράδος, Μετόχι, Μονήτσια, Τσικαλαριό.
*# του Δαμαριώνα με τους οικισμούς Δαμαριώνα, Βουρβουριά και Δαμαλά.
*# της Μονής με τον οικισμό Μονή, Σίφωνες.
*# του Κυνήδαρου.
*# του Φιλοτίου.

## Δήμαρχοι
Οι διατελέσαντες δήμαρχοι μέχρι το 1912 ήταν:
* Βασίλειος Αναπλιώτης, 
* Μιχαήλ Μαρκοπολίτης, 
* Εμμανουήλ Τζανετής, 
* Κωνσταντίνος Ναυπλιώτης, 
* Ιωάννης Α. Ναυπλιώτης (δύο συνεχόμενες θητείες),
* Βασίλειος Οικονόμου Ααρών, 
* Νικόλαος Γαβαλάς, 
* Γεώργιος Κοκκίνης, 
* Γεώργιος Γρατσίας, 
* Γεώργιος Βασιλάκης και
* Εμμανουήλ Γρατσίας.

## Δείτε επίσης
* Ιστορία της νεότερης Ελλάδας
* Διοικητική διαίρεση της Ελλάδας 1833

## Σημειώσεις


## Παραπομπές


Κατηγορία:Νάξος
Τραγαίας Νάξου
Τραγαίας Νάξου
Βλαδίμηρος Χριστοφορίδης

Ο **Βλαδίμηρος Χριστοφορίδης** είναι πρώην διεθνής Έλληνας πυγμάχος. Γεννημένος στην Τιφλίδα Γεώργιας (Πρωήν ΕΣΣΔ) ήρθε στην Ελλάδα το 1991 και αγωνιζόταν για την Α.Ε. Ποντίων 51 και 54 κιλά. Είναι από τους κορυφαίους πυγμάχους της χώρας με 10 πρωταθλήματα Ελλάδος και 4 πρωταθλήματα Κύπρου. Έχει αγωνισθεί για τις εθνικές ομάδες Ελλάδας, Κύπρου, και πρώην ΕΣΣΔ. Είναι επίσης ο πρώτος Έλληνας πυγμάχος που έχει αγωνιστεί στην γερμανική Bundesliga με μεγάλες διακρίσεις.

Είναι ιδρυτής και προπονητής του Α.Π.Σ. ΕΥΠΑΤΩΡ Christoforidis boxing club.

Κατηγορία:Έλληνες πυγμάχοι
Gazprom-Media

Η **Gazprom-Media** (ρωσικά: Газпром-Медиа) είναι η μεγαλύτερη ρωσική εταιρεία μέσων ενημέρωσης. Ιδρύθηκε το 2000 ως θυγατρική της Gazprom. Το 2000 απέκτησε το NTV, τη μόνη εθνική ανεξάρτητη από το κράτος τηλεόραση εκείνο το διάστημα στη Ρωσία, καθώς και άλλα μέσα ενημέρωσης του ομίλου του Βλαντιμίρ Γκουζίνσκι, *Media Most*, τα οποία έφεραν μεγάλη διαμάχη και οδήγησαν σε σημαντικές αλλαγές στη συντακτική πολιτική τους. Το 2005 η Gazprom-Media αγόρασε την Izvestia, μια κορυφαία εγχώρια εφημερίδα. Τον Αύγουστο του 2005, η Gazprom πώλησε τον όμιλο στην Gazprombank.

## Παραπομπές


## Επίσημη ιστοσελίδα
* 

Κατηγορία:Επιχειρήσεις της Ρωσίας
Κατηγορία:Μέσα Μαζικής Ενημέρωσης στη Ρωσία
Κατηγορία:Ειδησεογραφικά πρακτορεία